b"\n_START_ARTICLE_\nBukhariske j\xc3\xb8der\n_START_SECTION_\nBakgrunn\n_START_PARAGRAPH_\nDe bukhariske j\xc3\xb8dene stammer fra Israelittene, som aldri kom tilbake fra det babylonske fangenskap etter eksil i 7. \xc3\xa5rhundre f.Kr.. I Sentral-Asia overlevde de i \xc3\xa5rhundrer, som en f\xc3\xb8lge av flere seirende hendelser. Milj\xc3\xb8et ble effektivt fjernet fra resten av den den j\xc3\xb8diske verden for mer enn 2 000 \xc3\xa5r, og klarte \xc3\xa5 overleve mot alle odds. De blir ansett som en av de eldste etno-religi\xc3\xb8se gruppene i Sentral-Asia, og de har utviklet en egen, distinkt kultur opp gjennom \xc3\xa5rene. De bukhariske j\xc3\xb8dene hevder at de stammer opprinnelig fra stammer i Issahchar og Nephtalli._NEWLINE_De fleste bukhariske j\xc3\xb8dene levde i Emiratet Bukhara (n\xc3\xa5v\xc3\xa6rende Usbekistan og Tadsjikistan), mens et lite antall levde i Russland, Kasakhstan, Turkmenistan, Afghanistan, Pakistan, Kirgisistan og noen andre deler av det tidligere Sovjetunionen. I Emiratet Bukhara var flesteparten situert i Samarkand, Bukhara og Kokand. I Tadsjikistan var flesteparten ogs\xc3\xa5 i hovedstaden; Dusjanbe._NEWLINE_F\xc3\xb8r delingen av India kunne noen bukhariske j\xc3\xb8der finnes blant den afghanske befolkningen i Peshawar, i den nordvestlige grenseprovinsen i India, (n\xc3\xa5 Pakistan). Etter delingen og dannelsen av Israel dro nesten alle disse j\xc3\xb8dene til Israel og andre land. \xc3\x89n synagoge eksisterer fortsatt i Peshawar, og det er to hovedsynagoger og flere j\xc3\xb8diske kirkeg\xc3\xa5rder som fortsatt brukes i havnebyen Karachi.\n_START_SECTION_\nNavn og spr\xc3\xa5k\n_START_PARAGRAPH_\nBetegnelsen \xc2\xabbukharisk\xc2\xbb ble skapt av europeiske reisende som bes\xc3\xb8kte Sentral-Asia rundt 1600-tallet. Siden flesteparten av det j\xc3\xb8diske milj\xc3\xb8et levde under Emiratet Bukhara, ble de med tiden kalt for bukhariske j\xc3\xb8der. De ans\xc3\xa5 seg selv som \xc2\xabIsro'il\xc2\xbb og \xc2\xabYahudi\xc2\xbb._NEWLINE_Bukhariske j\xc3\xb8der brukte det persiske spr\xc3\xa5ket til \xc3\xa5 kommunisere med hverandre, og senere utviklet de \xc2\xabbukharisk\xc2\xbb, en distinkt dialekt av det tadsjikisk-persiske spr\xc3\xa5ket med visse lingvistiske spor av hebraisk. Dette spr\xc3\xa5ket gjorde kommunikasjonen lettere med de lokale milj\xc3\xb8ene, og ble brukt i alle kulturelle og utdanningsmessige sammenhenger blant j\xc3\xb8dene. Det ble flittig brukt helt til omr\xc3\xa5det ble \xc2\xabrussifisert\xc2\xbb av russerne og utbredelse av \xc2\xabreligi\xc3\xb8s\xc2\xbb informasjon ble hindret. Nesten alle bukhariske j\xc3\xb8der idag bruker russisk som sitt hovedspr\xc3\xa5k og kun en minoritet holder seg til bukharisk._NEWLINE_Milj\xc3\xb8et er hverken askenasisk eller sefardisk. De har blitt en av de mest isolerte j\xc3\xb8diske milj\xc3\xb8ene i verden.\n_START_SECTION_\nHistorie\n_START_PARAGRAPH_\nDet bukhariske milj\xc3\xb8et i Sentral-Asia hadde perioder med fremgang, s\xc3\xa5 vel som perioder med undertrykkelse. Etter opprettelsen av silkeveien mellom Kina og Vesten i 2. \xc3\xa5rhundre f.Kr. som varte langt inn i 1600-tallet, flyktet mange j\xc3\xb8der til Emiratet Bukhara, og spilte en viktig rolle i dets utvikling. Etter deres eksil fra Israel i \xc3\xa5r 135, kom de under det persiske riket, og de blomstret og vokste i dette omr\xc3\xa5det. Likevel, omkring 5. \xc3\xa5rhundre ble de forfulgt. Kjente j\xc3\xb8diske akademier i Babylon ble stengt, mens mange j\xc3\xb8der ble drept og drevet ut (Se Misjn\xc3\xa1). Etter arabermuslimenes erobring tidlig p\xc3\xa5 800-tallet, ble j\xc3\xb8der (s\xc3\xa5 vel som kristne) ansett som Dhimmier og ble bl.a. tvunget til \xc3\xa5 betale jizyaskatt. Den mongolske invasjonen p\xc3\xa5 1300-tallet var ogs\xc3\xa5 et tungt slag for bukharij\xc3\xb8dene._NEWLINE_Ved begynnelsen av 1600-tallet ble omr\xc3\xa5det invadert og okkupert av nomadiske usbekiske stammer, som opprettet strenge retningslinjer for Islam og religi\xc3\xb8s fundamentalisme. De ble henvist til gettoene, og j\xc3\xb8dene ble nektet element\xc3\xa6re rettigheter, samt at flere ble tvunget til konvertering til Islam. Ved midten av 1800-tallet levde n\xc3\xa6rmest alle de bukhariske j\xc3\xb8dene i Emiratet Bukhara. I 1843 samlet bukhariske j\xc3\xb8der 10 000 s\xc3\xb8lv-tan'ga og kj\xc3\xb8pte landomr\xc3\xa5de i Samarkand, kjent som Makhallai Yakhudion, i n\xc3\xa6rheten av Registon._NEWLINE_Ved begynnelsen av 1700-tallet ble den f\xc3\xb8rste synagogen laget i byen Bukhara. Dette var et brudd p\xc3\xa5 loven til Omar, som hadde forbydd dannelse av nye synagoger, s\xc3\xa5 vel som \xc3\xb8deleggelse av de som hadde eksistert siden den f\xc3\xb8r-islamske perioden.  Historien om dannelsen av den f\xc3\xb8rste bukharasynagogen knyttes til to personer: Nodir Divan-Begi \xe2\x80\x93 viktig stormann, og en navnl\xc3\xb8s enke, som overlistet en funksjon\xc3\xa6r._NEWLINE_I 1793 reiste Yosef Maman, en sefardisk j\xc3\xb8de fra T\xc3\xa9touan i Marokko, til Bukhara og fant de lokale j\xc3\xb8dene i s\xc3\xa6rdeles d\xc3\xa5rlig tilstand, og han bestemte seg for \xc3\xa5 sl\xc3\xa5 seg ned i omr\xc3\xa5det. Han ble en spirituell leder, og endret den persiske religi\xc3\xb8se tradisjonen til en sefaridisk j\xc3\xb8disk tradisjon. Ved midten av 1900-tallet begynte bukhariske j\xc3\xb8der \xc3\xa5 reise til det historiske Land of Israel. Omr\xc3\xa5det som de hadde sl\xc3\xa5tt seg ned i, i Jerusalem, ble kalt for det bukhariske str\xc3\xb8ket (Sh'hunat Buhori), og det eksisterer den dag i dag._NEWLINE_I 1865 tok russiske tropper over Tasjkent, og det var stor innstr\xc3\xb8mming av j\xc3\xb8der til den nylig skapte Turkestan-regionen. Fra 1876 til 1916 hadde massevis av bukhariske j\xc3\xb8der prestisjefylte jobber, og noen j\xc3\xb8der var fremgangsrike. J\xc3\xb8der kunne fritt ut\xc3\xb8ve j\xc3\xb8dedom.\n_START_SECTION_\nSovjet-perioden\n_START_PARAGRAPH_\nEtter innf\xc3\xb8ringen av Sovjetstyring over territoriet i 1917, ble de j\xc3\xb8diske forholdene betraktelig forverret. Gjennom 1920- og 1930-tallet m\xc3\xa5tte tusenvis av j\xc3\xb8der flykte fra religi\xc3\xb8s undertrykkelse, konfiskering av eiendom, arrestasjoner og undertrykkelse, og de flyktet dermed til Palestina. I Sentral-Asia pr\xc3\xb8vde milj\xc3\xb8et \xc3\xa5 bevare sine tradisjoner mens de viste lojalitet til myndighetene. Andre verdenskrig og holocausten medbragte over en million j\xc3\xb8diske flyktninger fra de europeiske regionene av Sovjetunionen og \xc3\x98st-Europa via Usbekistan. I starten av 1970-tallet skjedde en av de st\xc3\xb8rste bukhariske j\xc3\xb8deutvandringene i historien, da de usbekiske og tadsjikiske j\xc3\xb8dene emigrerte til Israel og USA p\xc3\xa5 grunn av slappere innvandringspolitikk.\n_START_SECTION_\nEtter 1991\n_START_PARAGRAPH_\nEtter oppl\xc3\xb8sningen av Sovjetunionen etableringen av den uavhengige republikken Usbekistan i 1991, var det en plutselig vekst i nasjonalisme, sj\xc3\xa5vinisme (nasjonalsj\xc3\xa5vinisme) og xenofobi i usbekiske folks bevissthet. Den islamske fundamentalismen i Usbekistan f\xc3\xb8rte til en uventet vekst utvandringsraten blant j\xc3\xb8der (b\xc3\xa5de bukhariske og askenasiske). De neste 20 \xc3\xa5rene innvandret ca. 100 000 til Israel, 50 000 til USA (hovedsakelig Queens, New York). Omtrent 2 000 ble v\xc3\xa6rende i Usbekistan, mens f\xc3\xa6rre enn 1 000 ble igjen i Tadsjikistan (sammenlignet med 15 000 i Tadsjikistan i 1989)_NEWLINE_I dag er de bukhariske j\xc3\xb8dene for det meste bosatt i USA (New York City, Arizona, Atlanta, Denver, San Diego), s\xc3\xa5 vel som Israel, \xc3\x98sterrike, Russland og Usbekistan. New York Citys 108th Street i Forest Hills Queens, er fylt med bukhariske restauranter og gavebutikker. De har dannet et tett, sammensveiset og isolert landomr\xc3\xa5de i dette omr\xc3\xa5det som en gang var hovedsakelig fullt av askenasiske j\xc3\xb8der._NEWLINE_Ved begynnelsen av det j\xc3\xb8diske nytt\xc3\xa5ret 5765 (2005), feiret det Bukhariske J\xc3\xb8diske Milj\xc3\xb8et i Queens \xc3\xa5pningen av den Den Bukhariske J\xc3\xb8dekongressen. Denne opprettelsen gjenspeiler det \xc3\xb8kende bukhariske milj\xc3\xb8et i Queens og deres begj\xc3\xa6r om \xc3\xa5 verne deres identitet i en verden i stadig endring._NEWLINE_Tidlig i 2006 ble den fortsatt aktive Dusjanbe-synagogen i Tadsjikistan, s\xc3\xa5 vel som byens mikv\xc3\xa9 (rituelt bad), koscherslakteri og j\xc3\xb8diske klasserom, \xc3\xb8delagt av myndighetene (uten kompensasjon til milj\xc3\xb8et) for \xc3\xa5 lage plass til en ny presidentbolig. Etter et internasjonalt n\xc3\xb8dskrik, forandret den tadsjikiske regjeringen sin beslutning, og vil tillate at synagogen blir gjenoppbygget p\xc3\xa5 det aktuelle omr\xc3\xa5det.\n_START_SECTION_\nKultur\n_START_PARAGRAPH_\nBukhariske j\xc3\xb8der hadde en egen klesstil, b\xc3\xa5de lik og annerledes enn andre kulturer (hovedsakelig mongolsk-turkiske kulturer) i Sentral-Asia. I brylluper idag kan man fortsatt legge merke til bruden og dens n\xc3\xa6re slektninger med en tradisjonell kaftan (Jomah-\xd0\xb4\xd0\xb6\xd0\xbe\xd0\xbc\xd0\xb0-\xd7\x92'\xd7\x95\xd7\x9e\xd7\x90 i bukharisk og tadsjikisk) og de velbroderte pelsstripede hattene, samt deres egne danser.\n_START_SECTION_\nMusikk\n_START_PARAGRAPH_\nDe har en spesiell musikk kalt Shashmaqam, som er et samspill av strengeinstrumenter, p\xc3\xa5lagt sentralasiatiske rytmer, mye klezmer, muslimske melodier og til og med et par spanske akkorder."